Үүсгэн байгуулагчдын [●] оны [●] сарын [●]-ны өдрийн [●]

 тоот тогтоолын 1 дүгээр хавсралтаар батлав.

[●] **Төрийн бус байгууллагын дүрэм**

“[●]” төрийн бус байгууллага (цаашид **“ТББ”** гэх)-ыг үүсгэн байгуулахтай холбогдуулан Үүсгэн байгуулагчид энэхүү дүрмийг [●] оны [●] сарын [●]-ны өдөр батлав.

ТББ нь Монгол Улсын Иргэний хууль, Төрийн бус байгууллагын тухай хууль, Хуулийн этгээдийн улсын бүртгэлийн тухай хууль болон бусад холбогдох хуулийн дагуу байгуулагдаж байгаа болно.

**Нэг. ТББ-ын эрх зүйн байдал**

* 1. ТББ-ын оноосон нэрийг Монгол хэлээр [●] ТББ, Англи хэлээр [●] гэнэ.
	2. ТББ нь нийгэмд үйлчилдэг/гишүүддээ үйлчилдэг хэлбэртэй байна.
	3. ТББ-ын зохион байгуулалтын хэлбэр нь сайн дурын үндсэн дээр үүсгэн байгуулагдсан, ашгийн төлөө бус байна.
	4. ТББ-ын зорилго нь [●] болно.

**Хоёр.ТББ-ын үйл ажиллагааны чиглэл**

* 1. ТББ нь дор дурдсан үйл ажиллагааг хугацаагүйгээр явуулна.

(а) [●]

(б) [●]

(в) [●]

**Гурав. ТББ-ын албан ёсны хаяг**

* 1. ТББ нь [●] хаягт байрлан, үйл ажиллагаа явуулна.

**Дөрөв. ТББ-ын үүсгэн байгуулагчид**

* 1. [●] ТББ-ыг үүсгэн байгуулагчид:

|  |  |  |  |  |
| --- | --- | --- | --- | --- |
| № | Үүсгэн байгуулагчийн овог, нэр | Регистрийн дугаар | Гэрийн хаяг  | Утасны дугаар |
| 1 | [●] | [●] | [●] | [●] |
| 2 | [●] | [●] | [●] | [●] |
| 3 | [●] | [●] | [●] | [●] |
| 4 | [●] | [●] | [●] | [●] |
| 5 | [●] | [●] | [●] | [●] |

**Тав. ТББ-ын бүтэц, хяналтын тогтолцоо**

* 1. ТББ нь удирдах зөвлөл, гүйцэтгэх захирал гэсэн удирдлагын бүтэцтэй байна.
	2. ТББ-ын эрх барих дээд байгууллага нь Удирдах зөвлөл байх бөгөөд дор дурдсан бүрэн эрхийг хэрэгжүүлнэ. Үүнд:

(а) энэхүү дүрэмд нэмэлт, өөрчлөлт оруулах;

(б) ТББ-ын жилийн төсөв батлах;

(в) гүйцэтгэх захирлыг сонгох, чөлөөлөх, тайланг хэлэлцэх;

(г) ТББ-ын өмч хөрөнгийг захиран зарцуулах талаар гүйцэтгэх захирлын эрх хэмжээг тогтоох;

(д) ТББ-ын ажлын албаны бүтэц, зохион байгуулалт, түүний төсвийг батлах;

(е) ТББ-ын гишүүнээр элсүүлэх, чөлөөлөх шийдвэр гаргах;

(ё) ТББ-ын гишүүний татварын хэмжээг тогтоох, өөрчлөх;

(ж) ТББ-ыг өөрчлөн байгуулах, татан буулгах;

(з) Хууль болон энэ дүрмийн хүрээнд шийдвэл зохих бусад асуудал.

* 1. Удирдах зөвлөлийн даргыг гишүүдийн олонхийн саналаар сонгох бөгөөд дор дурдсан бүрэн эрхийг хэрэгжүүлнэ. Үүнд:

(а) ТББ-ыг гадаад, дотоодод төлөөлөх;

(б) Удирдах зөвлөлийн хуралдааныг даргалах, удирдах;

(в) Удирдах зөвлөлийн шийдвэрийг үндэслэн гүйцэтгэх захиралтай гэрээ байгуулах.

* 1. Удирдах зөвлөлийн бүрэлдэхүүний дээд, доод хязгаар

(а) Удирдах зөвлөл нь таваас доошгүй сондгой тооны гишүүдээс бүрдэнэ.

* 1. Удирдах зөвлөлийн гишүүдийг сонгох, чөлөөлөх журам, бүрэн эрхийн хугацаа

(а) Удирдах зөвлөлийн гишүүнийг үүсгэн байгуулагчдын шийдвэрээр сонгож батална.

(б) Удирдах зөвлөлийн дарга, гишүүнийг дор дурдсан үндэслэлээр чөлөөлнө.

(i) нас барсан;

(ii) зөвлөлийн гишүүнийхээ үүргийг зохих ёсоор биелүүлээгүй;

(iii) хууль тогтоомж болон энэхүү дүрмийг удаа дараа ноцтой зөрчсөн; эсхүл

(iv) чөлөөлөгдөх хүсэлтээ сайн дураар гаргасан;

(в) Удирдах зөвлөлийн гишүүдийн бүрэн эрхийн хугацаа [●] жил байх бөгөөд [●] удаа улируулан сонгож болно.

* 1. Удирдах зөвлөлийн жилд хуралдах хурлын тооны доод хязгаар:

(а) удирдах зөвлөл нь ээлжит болон ээлжит бус хуралтай байна.

(б) ээлжит хурал нь хагас улиралд нэг удаа хуралдана.

(в) ээлжит хурлыг Удирдах зөвлөлийн даргын шийдвэрээр эсхүл гишүүдийн [●]-ээс доошгүй гишүүдийн саналаар хуралдуулна.

* 1. Удирдах зөвлөлийн хурлыг хүчинтэйд тооцох ирц:

(а) Удирдах зөвлөлийн гишүүдийн 2/3 хувь нь хуралд оролцсноор хурлыг хүчинтэйд тооцно.

* 1. Удирдах зөвлөлийн хуралдаанаас шийдвэр гаргах журам:

(а) удирдах зөвлөлийн гишүүд нь аливаа асуудлыг шийдвэрлэхэд тэгш эрхтэй байна.

(б) удирдах зөвлөл нь хувь хүний асуудлыг нууцаар, бусад асуудлыг илээр санал хураах зарчмаар шийдвэрлэнэ.

(в) удирдах зөвлөлийн хуралдаанаар шийдвэрлэх асуудлаар аль нэг гишүүн сонирхлын зөрчилтэй байвал тухайн гишүүн энэ тухайгаа тайлбарлаж санал хураалтанд оролцохгүй. Удирдах зөвлөлийн хуралдаан даргалагч сонирхолын зөрчилтэй байвал хуралдааныг өөр гишүүн даргална.

* 1. Удирдах зөвлөлийн хуралдаанаас гарсан шийдвэр:

(а) удирдах зөвлөлийн хуралдаанаас гарсан шийдвэр нь тогтоол хэлбэртэй байна.

(б) удирдах зөвлөлийн тогтоолд удирдах зөвлөлийн дарга, гишүүд гарын үсэг зурснаар хүчин төгөлдөр болно.

(в) удирдах зөвлөлийн хуралдааны тэмдэглэлд тухайн хуралдаанаар хэлэлцсэн асуудал, баталсан шийдвэр, нууц санал хураалтыг тоогоор, ил санал хураалтыг нэрээр гаргасан дүн, сонирхлын зөрчилтэй холбогдсон тайлбар, гарах шийдвэрийн талаар зарчмын өөр саналтай гишүүний тайлбар зэргийг тусгана. Гишүүн тайлбараа бичгээр гаргана.

**Зургаа. Гүйцэтгэх захирлыг томилох, чөлөөлөх, бүрэн эрх**

* 1. Гүйцэтгэх захирлыг Удирдах зөвлөлийн шийдвэрээр томилж, чөлөөлнө.
	2. Гүйцэтгэх захирал нь энэхүү дүрэм болон гүйцэтгэх захирлын гэрээгээр олгосон эрх хэмжээний хүрээнд үйл ажиллагаа явуулна.
	3. Гүйцэтгэх захирал нь энэхүү дүрэм болон гүйцэтгэх захирлын гэрээнд заасан бүрэн эрхийн хэмжээ, хязгаарын хүрээнд ТББ-ын нэрийн өмнөөс хэлцэл хийх, ТББ-ын ашиг сонирхлыг төлөөлөх, ТББ-ын явуулах үйл ажиллагааг удирдан зохион байгуулах зэргээр ТББ-ыг итгэмжлэлгүйгээр төлөөлж болно.

**Долоо. ТББ-ын ажлын алба**

* 1. ТББ-ын ажлын алба нь ТББ-ын өдөр тутмын үйл ажиллагааг зохицуулна.
	2. ТББ нь гүйцэтгэх захирал, бичиг хэргийн ажилтан, санхүүгийн асуудал хариуцсан ажилтан, гадаад харилцааны ажилтан, төсөл хөтөлбөр хариуцсан ажилтан зэрэг бүрэлдэхүүнтэй байна.
	3. ТББ-ын ажлын албаны ажилтнууд нь ажлын байрны тодорхойлолтод заасан ажил, үүргийг гүйцэтгэнэ.
	4. Ажлын албаны ажилтнууд нь дор дурдсан нийтлэг үүргийг хүлээнэ. Үүнд:
1. ажил үүргээ гүйцэтгэхдээ Монгол Улсын хууль тогтоомж, энэхүү дүрмийг баримтална.

(б) ажил үүргээ гүйцэтгэх явцдаа олж мэдсэн нийтэд илэрхий мэдээллээс бусад ТББ-тай холбоотой мэдээ, мэдээллийг нууцална.

(в) ажил үүргээ гүйцэтгэхдээ ТББ-ын нэрийг өндөрт өргөж, дүрмийн зорилгод нийцүүлэн, үнэнч шударгаар ажиллана.

**Найм. ТББ-ын гишүүнчлэл**

* 1. ТББ-ын зорилгыг хүлээн зөвшөөрч, үйл ажиллагааг хэрэгжүүлэх, дэмжих хүсэлтэй иргэн, хуулийн этгээд нь сайн дурын үндсэн дээр гишүүнээр элсэж болно.
	2. Гишүүнээр элсэх хүсэлтийг ТББ-ын бичиг хэргийн ажилтанд бичгээр гаргана. Бичиг хэргийн ажилтан нь гишүүнээр элсэх хүсэлтийг, тухайн жилийн гишүүний нэг жилийн татвар болох [●] төгрөгийг төлсөн баримтын хамт Гүйцэтгэх захиралд хүргүүлэх бөгөөд Гүйцэтгэх захирал нь уг хүсэлтийг Удирдах зөвлөлд танилцуулна. Удирдах зөвлөл нь хүсэлтийг хүлээн авснаас хойш [●] хоногийн дотор шийдвэрлэж, гишүүнээр элсүүлэх эсхүл элсүүлэхгүй байх шийдвэр гаргана.
	3. Гишүүн нь дор дурдсан эрхийг эдэлж, үүргийг хүлээнэ. Үүнд:

(а) Гишүүн нь дор дурдсан эрхийг эдэлнэ. Үүнд:

(i) ТББ-ын үйл ажиллагаанд тэгш эрхтэйгээр оролцох;

(ii) ТББ-аас зохион байгуулж буй гишүүд чадавхижуулах сургалтад хамрагдах;

(iii) ТББ-ын үйл ажиллагааны талаар өргөдөл, гомдол гаргах;

(iv) ТББ-д гаргасан өргөдөл, гомдлынхоо хариуг авах;

(v) ТББ-ын гишүүнээс гарах;

(б) Гишүүн нь дор дурдсан үүргийг хүлээнэ. Үүнд:

1. гишүүн нь сар бүр [●] төгрөгийн татвар төлөх бөгөөд жилд нийтдээ [●] төгрөгийн татварыг төлнө;
2. ТББ-ын дүрэм, Удирдах зөвлөлийн шийдвэрийг биелүүлэх;
3. ТББ-ын зорилгын хүрээнд энэхүү дүрэмд заасан үйл ажиллагааг хэрэгжүүлэхэд шударгаар ажиллах;

(iv)ТББ-ын нэрийн өмнөөс дүрэмд заагаагүй бусад үйл ажиллагааг явуулахгүй байх;

(v) өөрийн үйл ажиллагааны улмаас ТББ-д учруулсан хохирлыг төлөх.

* 1. ТББ-ын гишүүн нь хэдийд ч гишүүнээс гарах эрхтэй бөгөөд [●] хоногийн өмнө Удирдах зөвлөлд бичгээр мэдэгдэнэ. Удирдах зөвлөл нь гишүүний хүсэлтийг үндэслэн гишүүний бүртгэлээс хасах шийдвэр гаргана.
	2. ТББ-ын гишүүнийг дор дурдсан тохиолдолд Удирдах зөвлөлийн шийдвэрээр гишүүний бүртгэлээс хасна. Үүнд:

(а) энэхүү дүрэм, Удирдах зөвлөлийн шийдвэрийг удаа дараа ноцтой зөрчсөн нь тогтоогдсон;

(б) гишүүний татварыг хүндэтгэн үзэх шалтгаангүйгээр [●] жил дараалан төөлөгүй;

(в) ТББ-ын нэрийн өмнөөс дүрэмд заагаагүй үйл ажиллагаа явуулсан;

**Ес. ТББ-ын санхүүжилт**

* 1. ТББ-ын орлого нь дор дурдсан эх үүсвэрээс бүрдэнэ. Үүнд:

(а) гишүүний татвар, хандив;

(б) иргэд, аж ахуйн нэгж, байгууллагын хандив;

(в) дүрмийн зорилгоо хэрэгжүүлэхтэй холбогдсон аж ахуйн үйл ажиллагаанаас олсон орлого;

(г) зээлийн, өвийн болон төсөл хэрэгжүүлэх зорилгоор улсын төсвөөс олгосон хөрөнгө.

* 1. ТББ-ын санхүүгийн жил нь жил бүрийн 1-р сарын 1-ны өдөр эхэлж 12-р сарын 31-ний өдрөөр дуусгавар болно.

**Арав. ТББ-ыг өөрчлөн байгуулах, татан буулгах нөхцөл, журам**

* 1. ТББ-ыг удирдах зөвлөлийн гишүүдийн шийдвэрээр хуульд заасан журмын дагуу өөрчлөн байгуулж болно.
	2. ТББ-ыг дор дурдсан үндэслэлээр татан буулгана. Үүнд:

(а) ТББ-ыг дүрмийнхээ зорилгод нийцээгүй үйл ажиллагаа явуулсан эсхүл хууль тогтоомжийг удаа дараа, ноцтой зөрчсөн гэж үзсэн шүүхийн шийдвэр гарсан;

(б) ТББ-ыг дампуурсанд тооцсон шүүхийн шийдвэр гарсан;

(в) ТББ нь зорилгодоо хүрсэн буюу цаашид үйл ажиллагаа явуулах шаардлагагүй гэж Удирдах зөвлөлийн гишүүд үзэж шийдвэр гаргасан.

* 1. Удирдах зөвлөл нь ТББ-ыг татан буулгасан тухай шийдвэрээ 21 хоногийн дотор нийтэд мэдээлж, Улсын бүртгэлийн ерөнхий газрын Хуулийн этгээдийн бүртгэлийн газарт бичгээр мэдээлэл хүргүүлэх бөгөөд энэхүү шийдвэрийг үндэслэн улсын бүртгэлээс хасна.
	2. ТББ нь татан буугдсан тохиолдолд Удирдах зөвлөлийн шийдвэрээр татан буулгах комиссыг томилно.
	3. Татан буулгах комисс нь бусад этгээдэд төлөх мөнгөн төлбөрийн шаардлагыг хангуулсны дараа үлдсэн хөрөнгийг санхүүжилт олгосон этгээдэд шилжүүлнэ.

**Арван нэг. ТББ-ын дүрэмд нэмэлт, өөрчлөлт оруулах журам**

* 1. ТББ-ын дүрэмд оруулах нэмэлт, өөрчлөлтийг Удирдах зөвлөлийн гишүүдийн хурлаар хэлэлцэж, батална.
	2. Дүрмийн нэмэлт, өөрчлөлтийг Улсын бүртгэлийн ерөнхий газрын Хуулийн этгээдийн бүртгэлийн газарт бүртгүүлнэ.

**Арван хоёр. Бусад зүйл**

* 1. Энэхүү дүрэм нь Улсын бүртгэлийн ерөнхий газрын Хуулийн этгээдийн бүртгэлийн газарт бүртгэгдсэн өдрөөс эхлэн хүчин төгөлдөр болно.
	2. Энэхүү дүрмийг Монгол улсын хуулиар тайлбарлаж, зохицуулах бөгөөд энэхүү дүрэмтэй холбоотой маргаан гарсан тохиолдолд Монгол улсын шүүхээр шийдвэрлүүлнэ.

* 1. Энэхүү дүрмээр зохицуулаагүй асуудлыг Төрийн бус байгууллагын тухай хуулиар зохицуулна.

[●] ТББ-ЫГ ҮҮСГЭН БАЙГУУЛАГЧИД:

Гарын үсэг / [●]нэр /

Гарын үсэг / [●]нэр /

Гарын үсэг / [●]нэр /

Гарын үсэг / [●] нэр /

Гарын үсэг / [●]нэр /